CELEX: 32012R0145
Language: el
Date: 2012-02-16 00:00:00
Title: Εκτελεστικός κανονισμός (ΕΕ) αριθ. 145/2012 της Επιτροπής, της 16ης Φεβρουαρίου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

21.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 145/2012 ΤΗΣ ΕΠΙΤΡΟΠΉΣ
   της 16ης Φεβρουαρίου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Τα μέτρα τα προβλεπόμενα στον παρόντα συμφωνούν με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Φεβρουαρίου 2012.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Συσκευή σε ενιαίο περίβλημα με διαστάσεις περίπου 27 × 15 × 6 cm, η οποία περιλαμβάνει τα ακόλουθα συστατικά στοιχεία:
                  
                              —
                           
                           
                              ένα μικροεπεξεργαστή,
                           
                        
                              —
                           
                           
                              δύο καλωδιακούς ψηφιακούς συντονιστές,
                           
                        
                              —
                           
                           
                              έναν καλωδιακό διαποδιαμορφωτή (modem),
                           
                        
                              —
                           
                           
                              μία μνήμη flash, και
                           
                        
                              —
                           
                           
                              έναν αναγνώστη «έξυπνης κάρτας» για υπό όρους πρόσβαση σε πάροχο υπηρεσιών.
                           
                        Η συσκευή φέρει τις ακόλουθες διεπαφές:
                  
                              —
                           
                           
                              μία είσοδο RF και μία έξοδο RF,
                           
                        
                              —
                           
                           
                              δύο Ethernet (RJ-45),
                           
                        
                              —
                           
                           
                              δύο USB,
                           
                        
                              —
                           
                           
                              μία HDMI,
                           
                        
                              —
                           
                           
                              μία SCART,
                           
                        
                              —
                           
                           
                              έξι RCA για έξοδο, ακουστική και βίντεο,
                           
                        
                              —
                           
                           
                              μία S/PDIF (οπτική ψηφιακή ακουστική έξοδος), και
                           
                        
                              —
                           
                           
                              μία θυρίδα για σκληρό δίσκο.
                           
                        Το περίβλημα της συσκευής μπορεί να ανοίγει και μπορεί να εισάγεται σκληρός δίσκος μετά την παρουσίαση.
                  Κατά την παρουσίαση, η συσκευή είναι ικανή να λαμβάνει και να αποκωδικοποιεί ψηφιακά τηλεοπτικά σήματα. Επίσης είναι ικανή να συνδέεται στο Διαδίκτυο μέσω του διαποδιαμορφωτή.
                  Η συσκευή είναι ικανή να λαμβάνει και να αποκωδικοποιεί αρχεία ακουστικά/ βίντεο από συσκευή σε τοπικό δίκτυο μέσω δρομολογητή.
                  Η συσκευή είναι ικανή να αναπαράγει αρχεία ακουστικά/βίντεο από εξωτερικά μέσα (όπως σκληρός δίσκος ή μνήμη USB) μέσω διεπαφής USB.
                  Η συσκευή είναι ικανή να εγγράφει και να αναπαράγει τα λαμβανόμενα ψηφιακά τηλεοπτικά σήματα από τον πάροχο υπηρεσιών.
               
               
                  8528 71 15
               
               
                  Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, τη Σημείωση 3 του Μέρους XVI και από το κείμενο των κωδικών ΣΟ 8528, 8528 71 και 8528 71 15.
                  Η συσκευή είναι σύνθετο μηχάνημα ικανό να επιτελεί τις λειτουργίες των κλάσεων 8521 και 8528.
                  Δεδομένων των χαρακτηριστικών της, και κυρίως της ικανότητάς της να εγγράφει μόνο περιεχόμενο λαμβανόμενο από τον πάροχο υπηρεσιών, η συσκευή προορίζεται να χρησιμοποιείται κυρίως για τη λήψη τηλεοπτικών σημάτων. Συνεπώς, αποκλείεται η κατάταξη στην κλάση 8521.
                  Δεδομένου ότι η συσκευή δεν έχει σχεδιαστεί για να ενσωματώνει μονάδα παρουσίασης βίντεο ή οθόνη και ότι τα κύρια συστατικά στοιχεία της είναι συντονιστές, μικροεπεξεργαστής και διαποδιαμορφωτής για πρόσβαση στο διαδίκτυο, ενώ επιτελεί τη λειτουργία διαλογικής ανταλλαγής πληροφοριών, διατηρεί τα ουσιώδη χαρακτηριστικά της ονομαζόμενης «χωριστής ενότητας (set-top box) με σύστημα επικοινωνίας».
                  Κατόπιν των ανωτέρω, πρέπει να καταταχθεί στον κωδικό ΣΟ 8528 71 15 ως χωριστή ενότητα (set-top box) με σύστημα επικοινωνίας.